Diari Oficial de la Generalitat Valenciana


Sumari del DOGV 5738, del 09-04-2008 (2008/3816)

Notificació a Manuel Soriano Martínez. Expedient número A-DANU-0029/07.
-----------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/3816


Data del document
:   11-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Manuel Soriano Martínez. Expedient número A-DANU-0029/07. [2008/3816]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica al Sr. Manuel Soriano Martínez, c/ Pintor Gastón Castelló, núm. 4, escala esquerra 3r, porta B (03756 Alacant), la resolució del recurs d'alçada amb el número de referència interna R-322/07.  
Resolució de la secretària autonòmica de Medi Ambient, Aigua, Urbanisme i Habitatge del recurs d'alçada relatiu a l'expedient administratiu de desnonament per no-ús (A-DANU-0029/07) de l'habitatge situada a Alacant, avinguda Pintor Gastón Castelló, núm. 4, bloc 7, escala esquerra, 3r, porta B (codi de l'habitatge 03/7069/0184).  
Dades del reclamant  
Número de l'expedient Cognoms i nom  
A-DANU-0029/07 Soriano Martínez, Manuel  
Dades de l'habitatge  
Codi de l'habitatge: 03/7069/0184  
Adreça: av. Pintor Gastón Castelló, núm. 4, escala esquerra, 3r, porta B d'Alacant.  
Règim: arrendament.  
Adjudicatari: Manuel Soriano Martínez.  
I. Antecedents  
Cronològicament exposats, els fets essencials relatius a l'esmentat expedient, són els següents:  
Primer. Amb motiu de les visites periòdiques realitzades per personal adscrit a la Inspecció de Patrimoni de l'IVHSA es va detectar que l'adjudicatari no ocupava de manera habitual i permanent l'habitatge de referència, per la qual cosa en data 14 de febrer de 2007 es va dictar providència d'incoació de l'expedient A-DANU-0029/07.  
Segon. Va ser sol·licitada a l'Excm. Ajuntament d'Alacant la corresponent informació sobre empadronament i convivència, i aquest va emetre informe on es constata respecte a l'adjudicatari que estava empadronat a l'habitatge objecte de l'expedient des de l'1 de maig de 1996 i es fa constar que no figurava ningú més inscrit en el mateix full padronal. D'altra banda, sol·licitada informació del consum a Aigües Municipalitzades d'Alacant es va emetre l'informe que es troba en l'expedient.  
Tercer. El 19 de febrer de 2007 es va formular el corresponent plec de càrrecs que, com consta en aquest, va ser notificat directament a la persona interessada.   
Quart. Amb data 26 de febrer de 2007 la persona interessada va presentar un escrit, on aportava factures de subministraments i informe mèdic oftalmològic de la Clínica Medimar.  
Cinqué. Amb data 16 de març de 2007 es va dictar la corresponent proposta de resolució, la qual no va poder ser notificada directament a la persona interessada i es va publicar mitjançant edictes i en el DOCV núm. 5485, de 5 d'abril de 2007.   
Sisé. El 21 de maig de 2007 es va dictar la corresponent resolució del director general de Habitatge i Projectes Urbans, que com que no va poder ser notificada directament a la persona interessada, després de dos intents negatius, es va publicar mitjançant edictes en el DOCV núm. 5523, de 30 de maig de 2007.  
Seté. El 6 de juny de 2007 la persona interessada va presentar un escrit, completat per un altre de 7 de juny de 2007, on formalitzava recurs d'alçada contra l'esmentada resolució.  
II. Fonaments de dret  
L'article 141 en relació amb l'article 138, ambdós del Decret 2114/68, de 24 de juliol, sobre Reglament d'habitatges de protecció oficial, en relació també amb l'article 30 del RD 2960/1976, de 12 de juliol, pel qual s'aprova el TR de la legislació d'habitatges de protecció oficial, que inclouen entre les causes legals de desnonament administratiu d'habitatges de promoció pública: «No destinar l'habitatge a domicili habitual i permanent del beneficiari...». S'entén que hi ha habitualitat en l'ocupació de l'habitatge quan no estiga desocupat més de tres mesos seguits a l'any i que el domicili és permanent quan constitueix la residència del seu titular bé com a propietari bé com a arrendatari.  
Els articles 5, 7 i 8 en relació amb els art. 112 i 113 de la Llei 13/1995, de 18 de maig, de contractes de les administracions públiques, que qualifica d'administratius especials aquells que tinguen caràcter administratiu per satisfer de forma directa i immediata una finalitat pública i en general per suposar una especial tutela de l'interés públic.  
L'article 57.5, 2), f) de la Llei 8/2004, de 20 d'octubre, de l'habitatge de la Comunitat Valenciana que estableix com a causa de desnonament o pèrdua del dret d'ús no destinar l'habitatge a domicili habitual i permanent del beneficiari o arrendatari o ocupants per qualsevol títol. En el mateix sentit els articles 181, 182 i 183 del Decret 75/2007, de 18 de maig, del Consell sobre Reglament de protecció pública a l'habitatge.   
L'article 143 del Decret 2114/1968, de 24 de juliol, que reputa en tot cas el domicili del interessat com l'habitatge objecte del desnonament en relació amb l'article 59 i següents de la Llei 30/1992, de règim jurídic de les administracions públiques i del procediment administratiu comú.  
III. Resposta a les al·legacions  
De les visites periòdiques realitzades per personal adscrit a la Inspecció de Patrimoni de l'IVHSA, que van detectar la falta d'ocupació de manera habitual i permanent de l'habitatge de referència pel seu adjudicatari, es desprenia inicialment que en aquest cas es donaven les circumstàncies que té en compte la normativa aplicable per a donar lloc al desnonament o perduda del dret d'ús, i per tant a la resolució del contracte d'arrendament, quan l'arrendatari no el destina a domicili habitual i permanent, per la qual cosa es va iniciar el corresponent expedient de desnonament.  
Ara bé, si tenim en compte el que diu l'informe del Departament d'Estadística de l'Ajuntament d'Alacant, on reflecteix l'empadronament de Manuel Soriano Martínez des de l'1 de maig de 1996, i els consums d'aigua i electricitat acreditats, que mostren un consum normal per a un habitatge habitat per una sola persona, i els informes mèdics que adjunta l'interessat, que indiquen que va ser intervingut de cataractes, només es pot concloure que l'absència de l'adjudicatari de l'habitatge arrendat va ser ocasional, temporal i a causa de la necessària convalescència a cura d'una germana, com confirma; finalment, el certificat emés pel president i el secretari administrador de la comunitat de propietaris de l'edifici, que reflecteix no sols que el Sr. Soriano es troba al corrent en les despeses generals i derrames sinó que també ocupa l'habitatge.  
Per tot l'anterior, aquest recurs ha de ser estimat i, com a conseqüència, revocada la Resolució del director general d'Habitatge i Projectes Urbans de data 21 de maig de 2007.  
RESOLUCIÓ  
Vist l'expedient es dedueix que no ha quedat acreditat que l'adjudicatari de l'habitatge situat a l'avinguda del Pintor Gastón Castelló, núm. 4, escala esquerra, 3r, porta B d'Alacant, incórrega en causa de resolució administrativa de contracte d'arrendament i desnonament per no-ús, i ha quedat desvirtuada la causa que va donar lloc a la incoació de l'expedient.  
Vistos els fets, les disposicions legals esmentades i les d'aplicació general, i també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol l'estimació del recurs d'alçada.  
Contra aquesta resolució, que esgota la via administrativa, es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la notificació d'aquesta, segons el que disposen els arts. 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que crega oportú.  
València, 11 d'octubre de 2007.- La secretària autonòmica de Medi Ambient, Aigua, Urbanisme i Habitatge: María Ángeles Ureña Guillén.